Det er en våd omgang at se fodbold på storskærm i Aalborg. Men mange fans har valgt at trodse regnen.

Hundredvis af aalborgensere er samlet på Gammeltorv i Aalborg for at se Danmarks kamp mod Peru på storskærm. I år vises samtlige VM-kampe nemlig på en 620" stor skærm på Gammeltorv. - Jeg kan godt lide stemningen herinde. Det er en fantastisk stemning herinde. Og så synes jeg også at man skal bakke op omkring det danske landshold. Og når Aalborg holder sådant et arrangement her, så synes jeg at man skal bakke op om det, siger Lene Hansen fra Gug. Opdateret klokken 19.54: Danmark vandt 1-0 over Peru.